Pecel

Pecel iku panganan kang digawé saka janganan kang wis digodhog samatengé banjur didhahar nganggo sambel kacang. Kang kalebu janganan ing pecel yaiku kacang dawa utawa lanjaran, godhong pohung, cipir, godhong cikri, godhong bayem, kembang turi, sawi, kobis, wortel, lan cambah.
Pecel racaké digawé lawuh nalika dhahar. Nalika dhahar, pecel luwih énak yèn didhahar bareng karo goréngan kaya déné krupuk utawa goréngan mendhoan.

Carané nggawé pecel 
 Janganan ijo-ijo kaya ta kacang dawa, godhong pohung, cipir, godhong cikri, godhong bayem, kembang turi , sawi, kobis, wortel, lan cambah dikumbah banjur digodhog saumuban banjur ditus.
 banjur nggawé sambel kacang.

Carané nggawé sambel kacang 
 bawang, trasi, uyah, kulit jeruk purut, lan kencur diuleg nganti alus.
 banjur diwènèhi kacang gorèng lan gula Jawa mèlu diuleg nganti alus uga.
 wènèhi banyu sacukupé banjur diudheg.
 banjur dicampurké karo godhong-godhongan ing dhuwur mau
 pecel siyap didhahar

Panganan